**ՀԱՇՎԵՏՎՈՒԹՅՈՒՆ**

**ՀՀ Տավուշի մարզում 2017թ. կատարված աշխատանքների և 2018թ. ծրագրերի մասին**

Մարզի տարածքը 2704 քառ.կմ է, որը կազմում է ՀՀ տարածքի 9.1%-ը: Գյուղատնտեսական նշանակության հողերը կազմում են 111000 հա, կամ մարզի ընդհանուր տարածքի 40.9%-ը: Մարզի մշտական բնակչությունը կազմում է 124.5 հազ. մարդ:

Համայնքների խոշորացման գործընթացի արդյունքում մարզի համայնքների թիվը դարձել է 24, նախկին 62-ի փոխարեն:

**Տնտեսական ցուցանիշներ**

Համախառն արդյունաբերական արտադրանքի ծավալը 2016թ.-ին կազմել է 12.1 մլրդ դրամ, 2017թ. 13.7 մլրդ. դրամ:

Գյուղատնտեսական համախառն արտադրանքը 2016թ.կազմել է 41.3 մլրդ. դրամ, 2017թ.կազմել է 39.7 մլրդ.դրամ:

Մարզում առևտրաշրջանառությունը 2016թ. կազմել է 25.7 մլրդ. դրամ, իսկ 2017թ. 33.5 մլրդ դրամ:

Մարզում ծառայությունների ծավալը 2016թ. կազմել է 10,7մլրդ. դրամ, իսկ 2017թ.-ին 14.1 մլրդ. դրամ:

Մարզում շինարարության ծավալը 2016թ. կազմել է 12.5 մլրդ.դրամ, 2017թ.-ին՝ 17.03 մլրդ. դրամ:

ՀՀ Տավուշի մարզում գործում են **1220** առևտրի օբյեկտներ՝ **1953** աշխատողներով, **110** հասարակական սննդի օբյեկտներ՝ **456** աշխատողներով, **72**  կենցաղային սպասարկման օբյեկտներ՝ **107** աշխատողներով:

Խոշոր առևտրային կազմակերպությունների թիվը կազմում է 19, որտեղ աշխատում է շուրջ 276 մարդ:

Տավուշի մարզի արտահանման ծավալը 2016թ. կազմել է 3.6 մլրդ. դրամ, իսկ 2017թ.-ին 8 մլրդ.դրամ: Աճը կազմել է 4.4մլրդ դրամ:

2016թ. Մարզում ներդրումների ծավալը կազմել է 10.1 մլրդ. դրամ: 2017թ.-ին՝ 23.3 մլրդ. դրամ, 2018թ. տարեկան աշխատանքային պլանով նախատեսվել է ավելի քան 28,15 մլրդ.դրամ ներդրում:

2016թ. տարբեր ներդրումների հաշվին ստեղծվել են 625 հիմնական աշխատատեղեր, 2017թ.-ին 800 հիմնական աշխատատեղեր, իսկ 2018 թ. տարեկան աշխատանքային պլանով նախատեսվում է ավելի քան 880 հիմնական աշխատատեղերի ստեղծում:

2016թ. մասնավոր հատվածի և զբոսաշրջության ոլորտում կատարվել են 1.6մլրդ. դրամի, 2017թ. 1.73 մլրդ դրամի , իսկ 2018թ.-ին նախատեսվել է 3,72 մլրդ.դրամի ներդրումներ:

Մարզ այցելած զբոսաշրջիկների թիվը 2016թ. կազմել է 95000, 2017թ.-ին 120 հազար, իսկ 2018թ. ակնկալվում է 135000 մարդ:

**Գյուղատնտեսության ոլորտ**

Մարզում վերջին տարիներին իրականցվում են մեծ ծավալի ջերմոցային, չրանոցային և սառնարանային տնտեսությունների, այգիների և վերամշակող արտադրամասերի հիմնման ծրագրեր:

Ընդհանուր առմամբ վերոնշյալ տնտեսությունների թիվը արդեն գերազանցում է 350-ը, որոնք ապահովում են ավելի քան 400 հիմնական և ժամանակավոր աշխատատեղեր:

Մարզում կան 6300 հա ոռոգելի հողատարածքներ, որոնցից 2016թ. ոռոգվել է.4740 հա, 2017թ. - 4757 հա, 2018թ. - 5290 հա:

2016թ.-ին արտադրվել է 7201 տոննա և մթերվել 4141 տոննա խաղող: 2017թ.-ին արտադրվել է 9806 տոննա, մթերվել 5106 տոննա խաղող: 2018թ.- ին կանխատեսվում է արտադրել 11000 տոննա ՝ մթերել – 5700տ:

2016թ.- արտադրվել է 10641 տոննա, մթերվել է 572 տոննա պտուղ և հատապտուղ, արտադրվել 480 տոննա մրգային չիր: 2017թ.- արտադրվել է 11822 տոննա, մթերվել 726 տոննա պտուղ և հատապտուղ, արտադրվել՝ 514 տոննա մրգային չիր:

2018թ.- կանխատեսվում է արտադրել - 13000 տոննա, մթերել– 800 տոննա պտուղ և հատապտուղ, արտադրել 570 տոննա մրգային չիր:

Մարզում մթերող կազմակերպությունները գյուղացիական տնտեսություններին պարտքեր չունեն:

2016թ. Ռուսաստանի Դաշնություն է արտահանվել675 տոննա միրգ, 2017թ.-ին 1715 տոննա, իսկ 2018թ. կանխատեսվում է արտահանել 2700 տոննա:

Մարզում առկա է 1445 միավոր գյուղտեխնիկա: 2016թ. Ֆինանսական վարձակալության լիզինգով ձեռք բերված առկա 14 միավոր գյուղատնտեսական տեխնիկային /տրակտորներ, հացահատիկահավաք կոմբայններ և գյուղատնտեսական գործիքներ/ 2017թ.ավելացավ 9 միավոր՝ դառնալով 23-ը, 2018թ. ձեռք կբերվի ևս 24 միավոր:

<<Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրով>> 85 ֆերմերներ ստացել են 309.4 մլն.դրամ վարկ:

2017թ.հունվարի 1-ի դրությամբ առկա էին 25.3 հա պտղատու և ելակի ինտենսիվ այգիներ, 2017թ. հիմնվեց ևս 44.4 հա, իսկ 2018թ. կանխատեսվում է հիմնել 350 հա ինտենսիվ այգիներ:

ՀՀ կառավարության, եվրոմիության և մասնավոր ներդրողների միջոցներով ներկայումս մարզում իրականացվում է <<Ինտեգրված և հավասարակշռված տնտեսական զարգացում>> ծրագիրը՝ շուրջ 911 մլն դրամ արժողությամբ, որի արդյունքում 2018թ. կստեղծվեն 120 հիմնական աշխատատեղեր:

2016թ. մարզի գյուղատնտեսության բնագավառում պետական, միջազգային և այլ դոնոր կազմակերպությունների, մասնավոր ներդրողների կողմից իրականացվել են շուրջ 1.56 մլրդ. դրամի աշխատանքներ, 2017թ.՝ 2.82 մլրդ. դրամի, իսկ 2018թ. նախատեսվում է 5.6 մլրդ. դրամի ներդրումներ:

**Ֆինանսներ**

Մարզի համայնքների 2017 թվականի տեղական բյուջեների եկամուտների փաստացի մուտքերը կազմել են 3449.5 մլն. դրամ, որը կազմում է տարեկան նախատեսվածի 97.9 %-ը, իսկ սեփական եկամուտների հավաքագրումը կազմել է 887.1 մլն. դրամ կամ կատարվել է 94.5 %-ով: 2016 թվականի տարեկան ցուցանիշների համեմատությամբ 2017 թվականի սեփական եկամուտներն ավել են հավաքագրվել 168.8 մլն. դրամով:

Մարզի համայնքների 2018 թվականի տեղական բյուջեների եկամուտների հանրագումարը կազմել է 3516.1 մլն. դրամ, իսկ սեփական եկամուտները՝ 1075.5 մլն. դրամ: 2018 թվականի մարզի համայնքների սեփական եկամուտների հանրագումարը 2017 թվականի համեմատությամբ ավել է նախատեսվել 188.4 մլն դրամով:

2017 թվականին սոցիալական ծախսերին ուղղված գումարը կազմել է տեղական բյուջեների վարչական մասի հանրագումարի 2.5 %-ը, իսկ 2018 թվականին՝ 1.7 %-ը:

2017 թվականին տեղական բյուջեների ֆոնդային մասի փաստացի ծախսերի հանրագումարը կազմել է 371.3 մլն. դրամ, որը 2016 թվականի ֆոնդային բյուջեի ծախսերի նկատմամբ ավել է 26.6 մլն. դրամով:

2018 թվականի տեղական բյուջեների ֆոնդային մասի տարեկան ծախսը նախատեսված է 395.9 մլն. դրամ, որը 2017 թվականի ֆոնդային բյուջեի ծախսերի նկատմամբ ավելի է 24.6 մլն. դրամով:

2016 թվականին մարզի բնակչության 1 շնչին ընկնող սեփական եկամուտը կազմել է 5700 դրամ, 2017 թվականին` 7200 դրամ, իսկ 2018 թվականին կանխատեսվում է 8700 դրամ:

Մարզում գույքագրված աղբավայրերի թիվը՝ 190, գործող հիմնական աղբավայրերի թիվը՝ 36, փակված աղբավայրերի թիվը՝ 127, փակման ենթակա աղբավայրերի թիվը ՝ 27:

Համայնքներում գործող տնտեսվարող սուբյեկտների հետ կնքված աղբահանության պայմանագրերի թիվը 2017թ. հունվարին կազմել է 492, իսկ 2018թ. փետրվարի 1-ի դրությամբ կազմում է 1246:

2016թ. աղբահանության վճարներից եկամուտը կազմել է 55.2 մլն դրամ, իսկ սան. մաքրման և աղբահանության ծախսը 232 մլն դրամ, որից 135 մլն.դրամը ուղղվել է աղբահանությանը: Աղբահանության վճարները կազմել են աղբահանությանն ուղղված ծախսի 41%-ը:

2017թ. աղբահանության վճարներից եկամուտը կազմել է 63,8 մլն դրամ, իսկ սան. մաքրման և աղբահանության ծախսը 270.3 մլն դրամ, որից 140.8 մլն.դրամը ուղղվել է աղբահանությանը: Աղբահանության վճարները կազմել են աղբահանությանն ուղղված ծախսի 45%-ը:

2018թ. աղբահանության վճարներից եկամուտը կազմել է 95,8մլն դրամ, իսկ սան. մաքրման և աղբահանության ծախսը 303,6 մլն դրամ, որից 161,6 մլն.դրամը ուղղվել է աղբահանությանը: Աղբահանության վճարները կազմել են աղբահանությանն ուղղված ծախսի 59%-ը:

**Առողջապահության ոլորտ**

Մարզի տարածքում գործում են 27 առողջապահական կազմակերպություններ, որոնցից 4-ը բժշկական կենտրոններ են: 27 կազմակերպություններից 2-ը ոչ պետական, 3-ը՝ ՀՈԱԿ, 22-ը մարզպետարանի ենթակայության ՓԲԸ-ներ և ՊՈԱԿ-ներ են:

Մարզի 4 բժշկական կենտրոնների 2016 թվականի գլոբալ բյուջեի շրջանականերում ՀՀ պետական բյուջեից ստացված ֆինանսավորումը կազմել է 885.8 մլն դրամ, վճարովի ծառայություններից մուտքերը 353.4մլն. դրամ, ընդամենը եկամուտը կազմել է 1239.2 մլն. դրամ: Վճարովի ծառայություններից մուտքերը ընդամենը եկամուտի նկատմամբ կազմում է 28,5 %, իսկ գլոբալ բյուջեի շրջանականերում ՀՀ պետական բյուջեից ստացված ֆինանսավորման նկատմամբ 39,9%:

2017թվականի գլոբալ բյուջեի շրջանականերում ՀՀ պետական բյուջեից ստացված ֆինանսավորումը կազմել է 892 մլն. դրամ, վճարովի ծառայություններից մուտքերը 432.5 մլն. դրամ, ընդամենը եկամուտը կազմել է 1.324.5 մլն. դրամ: Վճարովի ծառայություններից մուտքերը ընդամենը եկամուտի նկատմամբ կազմում է 32,7 %, իսկ գլոբալ բյուջեի շրջանականերում ՀՀ պետական բյուջեից ստացված ֆինանսավորման նկատմամբ 48,5%: 2017 թվականին բժշկական կենտրոնների վճարովի ծառայություններից մուտքերը 2016 թվականի համեմատությամբ ավել է 79 մլն. դրամով:

2018 թվականի գլոբալ բյուջեի տարեկան նախատեսվող գումարը կազմում է 891.7 մլն. դրամ, վճարովի ծառայություններից կանխատեսվող մուտքերը 507մլն. դրամ, ընդամենը 2018 թվականի եկամուտը կկազմի 1398.7 մլն. դրամ:

2018 թվականին վճարովի ծառայություններից կանխատեսվող մուտքերը 2017 թվականի նկատմամբ կավելանա 74.5 մլն. դրամով:

**Կրթության ոլորտ**

2015-2016 ուսումնական տարում մարզում աշակերտների թիվը կազմել է 15948, մանկավարժների թիվը՝ 2021, իսկ աշակերտ/ուսուցիչ հարաբերակցությունը՝ 7,8: 2016-2017 ուսումնական տարում աշակերտների թիվը 15832, մանկավարժների թիվը՝ 1904, աշակերտ/ուսուցիչ հարաբերակցությունը՝ 8,3: 2017-2018 ուսումնական տարում աշակերտների թիվը 15942, մանկավարժների թիվը՝ 1897, աշակերտ/ուսուցիչ հարաբերակցությունը՝ 8,4:

2016թ. առարկայական օլիմպիադաների հանրապետական փուլի մասնակիցների թիվը կազմել է 79, որից մրցանակակիրներ 10 աշակերտ, 2017թ. մասնակցել են 82, որից մրցանակակիրներ` 8 աշակերտ, 2018թ. նախատեսում ենք, որ կմասնակցեն 80 աշակերտ, որից 10-ը կարժանանան դիպլոմների և գովասանագրերի :

2016 թ. ունեցել ենք 1185 շրջանավարտ, 2017թ. 968 շրջանավարտ, 2018թ.` 506 շրջանավարտ, որոնցից միջազգային կամ ՀՀ պետական բուհերում ուսումը շարունակել են 2016 թ. 467 (40%), 2017թ. 408 (42%) և 2018 թ. կանխատեսվում է որ բուհերում ուսումը կշարունակեն 300 (59%) շրջանավարտ:

2016թ. ընթացքում դպրոցների միջոցների հաշվին իրականացված ընթացիկ և կապիտալ նորոգման ծախսերը կազմել են 29.9 մլն. դրամ, 2017 թ.-ին՝ 17.9 մլն. դրամ, 2018թ.-ին՝ 61.9 մլն դրամ:

Ընդհանուր առմամբ դպրոցների շինարարական և վերանորոգման աշխատանքների համար տարբեր աղբյուրներից ծախսվել են 2016թ.-ին՝ 165,4 մլն. դրամ, իսկ 2017թ.ին՝ 255,2 մլն. դրամ:

Մարզում գործում են 13 ներմարզային երթուղիներ, որոնք սպասարկվում են 3 ուղևորափոխադրող կազմակերպությունների կողմից:

Ընդհանուր օգտագործման ավտոմոբիլային տրասպորտով չսպասարկվող բնակավայրերի թիվը 2016թ կազմել է 35, 2017թ.՝ 23, 2018թ.՝ 20:

Ճանապար­հաշինության բնագավառում ներդրումների ծավալը 2016թ. կազմել է 767.5 մլն.դրամ, 2017թ.-ին կազմել է 1,2 մլրդ դրամ, իսկ 2018թ. 1,9 մլրդ. դրամ**:**

2017թ-ին ՀՀ կառավարության պահուստային ֆոնդից հատկացվել է 304 մլն.դրամ:

Կարողությունների զարգացման նպատակով ՀՀ տարածքային կառավարման և զարգացման նախարարության աջակցությամբ 2017թ. կազմակերպվել են բազմաթիվ սեմինար քննարկումներ, որոնք շարունակական են:

ՀՀ Տավուշի մարզպետ Հ. Աբովյան